༄༅། །གཙུག་ཏོར་གདུགས་དཀར་གྱི་དཀྱིལ་ཆོག་བཞུགས་སོ། །
༄༅༅། །ད་ནི་གཙུག་ཏོར་གདུགས་དཀར་གྱི་དཀྱིལ་འཁོར་གྱི་ཆོ་ག་ལ་གསུམ་སྟེ། དེ་
ལ་སྦྱོར་བ་དང་། དངོས་གཞི་དང་། རྗེས་ཀྱི་ཆོ་གའོ། །སྦྱོར་བ་ལ་བསྙེན་པ་ནི། བྱ་བ་སྤྱི་རྣམ་
ལས་བཤད་པའི་སློབ་མ་མཚན་ཉིད་དང་ལྡན་པ་ཉི་ཤུ་རྩ་ལྔའི་བར་གང་ཡང་རུང་བ་གཙང་སྦྲ་
དང་ལྡན་པས། སློབ་དཔོན་ལ་མཎྜལ་ཕུལ་ཏེ། པུས་མོ་བཙུགས་ཐལ་མོ་སྦྱར་ནས། རྡོ་རྗེ་སློབ་
དཔོན་བདག་ལ་བཅོམ་ལྡན་འདས་གཙུག་ཏོར་གདུགས་དཀར་གྱི་དཀྱིལ་འཁོར་དུ་དབང་
བསྐུར་བ་སྩལ་དུ་གསོལ། ཞེས་ལན་གསུམ་ལ་སོགས་པར་གསོལ་བ་འདེབས་པར་བྱེད་པས།
སློབ་མ་ཉིད་དུ་ཁས་ལེན་པར་བྱེད་པ་ལ། ཁྱོད་ཉིད་དཀྱིལ་འཁོར་དུ་དབང་བསྐུར་བའི་ཡོ་བྱད་
རྣམས་སྟ་གོན་གྱིས་ཤིག། ཡུལ་དུས་འདི་ལྟ་བུར་དབང་བསྐུར་བར་བྱའོ་ཞེས་བརྗོད་ནས།
གཟུངས་འབུམ་ཕྲག་བཟླས་པའི་བསྙེན་པ་བྱའོ། །
ས་ཆོག་ནི་ཚེར་མ་དང་། གྱོ་དུམ་དང་། ངམ་གྲོག་ལ་སོགས་པ་སྤངས་པ། མཐོ་དམན་
སྙོམས་ཤིང་གཙང་ལ་སྣུམ་པ། བྱང་ཤར་དུ་གཞོལ་བར་དུས་བཟང་པོ་དང་། ཡོ་བྱད་འབྱོར་པ་
དང་། བླ་མས་གནང་བ་ལ་སོགས་པའི་ཚེ། ཨོྃ་བཛྲ་ཨ་མྲྀ་ཏ་ཧཱུཾ། ཞེས་པའི་ལས་སྔགས་བཟླ་
ཞིང༌། དཀྱིལ་འཁོར་ཉིས་འགྱུར་གྱི་རྒྱར་ཁྲུ་དོ་ཙམ་བརྐོས་ལ། རྡོ་བ་དང༌། སོལ་བ་དང༌། ཐལ་
བ་དང༌། རུས་པ་དང༌། སྐྲ་ཤད་དང༌། ཁྱད་པར་སྲོག་ཆགས་ལ་སོགས་པའི་སྐྱོན་བསལ་ལ། དྲི་
ཞིམ་པོས་སྒྲུབ་པའི་ལས་མཐུན་གྱིས་ས་བཀང་ནས། ལས་ཐམས་ཅད་པའི་སྤོས་ཆུས་བཏབ་
ཅིང་འཐས་པར་བཅགས་ཏེ། ངོས་ལེགས་པར་བསྙམས་ནས། བའི་ལྕི་བ་ས་ལ་མ་ལྷུང་བ་
གཅིན་དང་བསྲེས་པས་བྱང་ཤར་ནས་ཁྱབ་པར་བྱུགས་ལ། དེའི་དབུས་སུ་ཁུང་བུ་ཞིག་བརྐོས་
ནས་ལས་སྔགས་བཟླ་ཞིང་ལས་དང་མཐུན་པའི་སྨན་དང༌། འབྲུ་རྣམས་དང་བཅས་པའི་རིན་
-80-

སྔགས་ལ་འཇུག་པའི་སྒོ་ལས། གཙུག་ཏོར་གདུགས་དཀར་གྱི་སྐོར། ༢༧༽
པོ་ཆེའི་གཏེར་བཅུག་སྟེ་སྔར་ལྟར་ངོས་བསྙམས་ནས། ཨོཾ་ཀཱི་ལི་ཀཱི་ལི་བཛྲ་བྷུར་བན་དྷ་བན་དྷ་
སྭཱ་ཧཱ། ཞེས་པའི་སྔགས་ལན་བརྒྱ་བཟླས་ཤིང༌། ལག་པ་གཡོན་པ་ལ་རེག་སྟེ་གཡས་པས་བ་
བྱུང་ལྔ་ལ་སྔགས་དེ་ཉིད་བཟླས་པས་བསང་གཏོར་བྱ་ཞིང༌། ཁྱད་པར། ༀ་སརྦ་ལཀྵི་པཱ་ཤ་མ་
ནཱཾ་སྭཱ་ཧཱ། ཞེས་ལན་གསུམ་བཟླས་ལ། དེའི་དོན་བསམ་སྟེ་བསང་གཏོར་སྔ་མ་ལྟར་བྱའོ། །
གལ་ཏེ་ཟུག་རྔུའི་ཉེས་པ་དབྱུང་མི་ནུས་པའམ། དབྱུང་མི་དགོས་པ་དྲང་སྲོང་གི་གནས་ལ་
སོགས་གཉུག་མར་གནས་པའི་ས་གཞི་ལ་ནི་བྱི་དོར་ལེགས་པར་བྱས་ནས་ལག་པས་རེག་
ཅིང་སྔར་ལྟར་བསང་གཏོར་བྱས་ལ། རང་ཉིད་དཀྱིལ་འཁོར་གྱི་དབུས་སུ་འདུག་ནས། དཀྱིལ་
འཁོར་གྱི་མངོན་པར་རྟོགས་པ་བཟླས་པའི་བར་བྱས། སྔར་བཤད་པ་ལྟར་ལས་སྔགས་ཀྱིས་
བསང་གཏོར་བྱའོ། །
དེ་ནས་སེང་ལྡེང་གི་ཕུར་བུ་སོར་བརྒྱད་པ་ལ་ལས་ཐམས་ཅད་པའི་སྔགས་བརྒྱ་རྩ་
བརྒྱད་བཟླས་ཏེ་ཕྱོགས་མཚམས་བརྒྱད་དུ། ན་མཿས་མནྟ་བཛྲ་ནཱཾ། ཨ་ལོ་ཊ་ཡཱ། ས་མེ་མི་ཧྭ།
ཙཎྚ་ལི་ཧཱུྃ་ཧཱུྃ་ཕཊ་ཕཊ་སརྦ་ཊ་རཀྵ་ན་ཊ་ཊ་ཊ་ཊ། མ་ཊ་མ་ཊ་ཕཊ། ཅེས་བཟླས་ཤིང་རྡོ་རྗེ་ཐོ་
བས་གདབ་པར་བྱ་སྟེ། རྡོ་རྗེ་གཏུམ་པོས་བགེགས་རྣམས་ཀྱི་སྤྱི་བོ་ནས་ཕུག་པས་གསེར་གྱི་
ས་གཞི་ལ་ཐུག་པར་བསམ་མོ། །དེ་ནས་སློབ་མ་རྣམས་ཁྲུས་བྱས་པ་ལ་ལས་སྔགས་བདུན་
བཟླས་པའི་བུ་མོ་གཞོན་ནུ་མས་བཀལ་བའི་སྲུང་སྐུད་སུམ་སྒྲིལ་དཔུང་པ་ལ་སོགས་པར་
གདགས་ཏེ་ལས་ཀྱི་ལྷས་སློབ་མའི་སྒོ་གསུམ་སྲུང་བའི་ཏིང་ངེ་འཛིན་དང་ལྡན་པས་སྔགས་
བཟླ་ཞིང༌། མདུད་པ་བོར་བས་སློབ་མ་རྣམས་ཡོངས་སུ་བཟུང་ཞིང་བགེགས་མེད་པར་བྱའོ། །
སྟ་གོན་གྱི་ཆོ་ག་ནི། གཙང་སྦྲ་དང་ལྡན་པའི་དཀྱིལ་འཁོར་གྱི་གནས་བྱི་དོར་བྱས་ནས།
བ་བྱུང་གི་བྱུགས་ཏེ་ལས་སྔགས་ཀྱི་བསང་གཏོར་བྱས་ལ། དེའི་དབུས་སུ་དྲིའི་ཐིག་ལེ་སོར་
བཅུ་གཉིས་པ་བྱས་ཏེ། ཨོཾ་ཛཾ་ན་ཛིཀ་ལན་བདུན་བཟླ་ཞིང༌། བྱང་ཤར་དུ་བལྟས་ནས་ཀུ་ཤའི་
-81-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
གདན་ལ་འདུག་སྟེ་བཅོམ་ལྡན་འདས་ཞེས་པ་ལ་སོགས་པའི་སྙིང་པོའི་ལྷ་སོ་སོའི་མིང་བརྗོད་
པའི་མོད་ལ་ལྷ་སོ་སོ་ཡིད་ལ་བསམ་པར་བྱའོ། །དེ་ནས་འཆད་པར་འགྱུར་བ་ལྟར་སྔགས་དང་
ཕྱག་རྒྱ་དང་ལྡན་པའི་ཉེར་སྤྱོད་ལྔས་མཆོད། དེ་ནས་དབང་བསྐུར་བའི་བུམ་པ་མཚན་ཉིད་དང་
ལྡན་པ་འབྲུ་ལ་སོགས་པ་ཀུན་དང་ལྡན་པར། ཆུ་གཙང་མ་ཅུང་ཟད་བླུགས་པས་སྦྱར་བྱས་
ནས། བསྙེན་སྔགས་བརྒྱ་རྩ་བཟླས་ཏེ། ལས་སྔགས་བཟླས་པའི་སྤོས་ཆུའི་མཆོད་ཡོན
གཟུངས་ཆུ་ལ་ཕུལ་ནས་ལས་དང་མཐུན་པའི་མེ་ཏོག་ཀྱང་བཅུག་སྟེ་བདུག་སྤོས་ཀྱིས་བདུག་
པར་བྱ་ཞིང་ཕྱི་ཉིན་ཡང་དུས་གསུམ་དུ་དཀྱིལ་འཁོར་གྱི་སྔགས་བཟླས་ནས་མངོན་པར་དབང
བསྐུར་བར་བྱ་བ་ཡིན་ནོ། །དེ་ནས་སྔར་ཡོངས་སུ་བཟུང་བའི་སློབ་མ་རྣམས་ཁྲུས་བྱ་ཞིང༌།
གོས་གཙང་མ་གྱོན་ནས་བླ་མ་ལ་ཕྱག་བྱས་ཏེ། མཎྜལ་གསུམ་ཕུལ་ལ་ཤར་ཕྱོགས་སུ་བལྟས་
ཏེ་པུས་བཙུགས་ཤིང་མེ་ཏོག་དང་བཅས་པའི་ཐལ་མོ་སྙིང་ཁར་སྦྱར་ལ། དགའ་ཆེན་ཁྱོད་
བདག་སྟོན་པ་སྟེ། །སློབ་དཔོན་ཁྱོད་ནི་དགོངས་སུ་གསོལ། །བྱང་ཆུབ་ཆེན་པོའི་ཚུལ་བརྟན་
པ། །མགོན་པོ་ཆེན་པོ་བདག་འཚལ་ལོ། །དམ་ཚིག་དེ་ཉིད་བདག་ལ་སྩོལ། །བྱང་ཆུབ་སེམས་
ཀྱང་བདག་ལ་སྩོལ། །སངས་རྒྱས་ཆོས་དང་དགེ་འདུན་ཏེ། །སྐྱབས་གསུམ་དག་ཀྱང་བདག་
ལ་སྩོལ། །ཐར་པ་ཆེན་པོའི་གྲོང་མཆོག་ཏུ། །མགོན་པོས་བདག་ནི་གཞུག་ཏུ་གསོལ། །ཞེས་
ལན་གསུམ་གྱིས་གསོལ་བ་འདེབས་པ་ལ། བླ་མས། སྔགས་ཀྱི་དངོས་གྲུབ་དོན་གཉེར་གང༌། །
དཀྱིལ་འཁོར་འདིར་ནི་གཞུག་བྱ་སྟེ། །བསོད་ནམས་འདོད་པས་དེ་ལས་གཞན། །བདག་
གཞན་འཇིག་རྟེན་ཕ་རོལ་གཉེར། །དད་པ་ཆེན་པོ་ལྡན་བྱས་ཏེ། །འཇིག་རྟེན་ཕ་རོལ་དོན་
གཉེར་ན། །བློ་ལྡན་དཀྱིལ་འཁོར་གཞུག་བྱ་སྟེ། །ཚེ་འདིའི་འབྲས་བུ་འདོད་མི་བྱ། །གལ་ཏེ་
འདི་འབྲས་དོན་གཉེར་ན། །འཇིག་རྟེན་ཕ་རོལ་འགྲུབ་མི་འགྱུར། །འཇིག་རྟེན་ཕ་རོལ་ལ་
དམིགས་ན། །འབད་པ་མེད་པར་འདི་འབྲས་འགྲུབ། །ཅེས་བརྗོད་ལ། དེ་རྣམས་ཀྱི་དོན་ཡང་
-82-

སྔགས་ལ་འཇུག་པའི་སྒོ་ལས། གཙུག་ཏོར་གདུགས་དཀར་གྱི་སྐོར། ༢༧༽
བཤད་དེ་ཁམས་གསུམ་འཁོར་བ་ལ་ཞེན་པ་ལྡོག་ནས་རྫོགས་པའི་སངས་རྒྱས་དོན་དུ་གཉེར་
ཅིག་ཅེས་གདམས་པ་ལ། བྱང་ཆུབ་སྙིང་པོ་མཆིས་ཀྱི་བར། །བདག་གི་ལུས་ཀུན་གཏན་དུ་
འབུལ། །དགེ་བས་འགྲོ་བ་མ་ལུས་པ། །མྱུར་དུ་སངས་རྒྱས་ཐོབ་པར་ཤོག། འགྲོ་རྣམས་
བསྒྲལ་འདོད་བསམ་པ་ཡིས། །སངས་རྒྱས་ཆོས་དང་དགེ་འདུན་ལ། །བྱང་ཆུབ་སྙིང་པོར་
མཆིས་ཀྱི་བར། །རྟག་པར་བདག་ནི་སྐྱབས་སུ་མཆི། །ཤེས་རབ་སྙིང་རྗེ་དང་ལྡན་པའི། །
བརྩོན་པའི་སེམས་ཅན་དོན་དུ་བདག། སངས་རྒྱས་དྲུང་དུ་གནས་བྱས་ནས། །རྫོགས་པའི་
སངས་རྒྱས་ཐོབ་པར་བགྱི། །ཞེས་ལན་གསུམ་གྱི་སེམས་བསྐྱེད་ཀྱི་སྡོམ་པ་བཟུང་ནས་ལས་
སྔགས་ཀྱི་སློབ་མའི་མགོར་བསང་གཏོར་བྱས་ལ། བྱུག་སྤོས་ཀྱིས་བསྐས་པའི་ལག་པ་སློབ་
མའི་མགོ་བོར་བཞག་བཞིན་དུ། ༀ་ཨ་མྲྀ་ཏ་ཧཱུཾ་ཕཊ། ཅེས་པ་བཟླས་ཤིང༌། དེའི་རྗེས་སུ། ཧཱུཾ་
ཞེས་པ་ཡང་ཡང་བཟླས་པས་སྤྱི་བོ་ནས་རྐང་མཐིལ་གྱི་བར་དུ་གདོན་དང་བགེགས་རྣམས་
སྐྲོད་པར་བསམ། ཧཱུཾ་ཞེས་བཟླས་པའི་བསང་གཏོར་གྱིས་སྤྱི་བོར་བྲན་ཏེ། གུ་གུལ་དང་སྤོས་
དཀར་ལ་སོགས་པའི་བདུག་སྤོས་ཀྱི་གསང་གནས་ནས་བདུགས་པས། རུས་པའི་མཐར་ཐུག་
པར་ནད་གདོན་ཐམས་ཅད་ཕྱིར་ཕྱུང་ནས། སྔགས་དང་ཕྱག་རྒྱ་རྣམས་ཀྱིས་སྲུང་སྟེ་སླར་མི་
དེ་ནས་སློབ་མ་རྣམས་བྱང་ཕྱོགས་སུ་ཁ་བལྟས་ཤིང་ཐལ་མོ་སྦྱར་ཏེ་འཁོད་པ་ལ། གོ་
འཇུག་པར་བྱའོ། །
རིམ་བཞིན་དུ་སོ་ཤིང་སྦྱིན་པར་བྱ་སྟེ། དེ་ཡང་སྲིད་དུ་སོར་བཅུ་གཉིས་པ་སྤོས་ཆུས་བཀྲུས་པ།
ཧཱུཾ་ལན་བདུན་བཟླས་པའི་དྲི་བཟང་གིས་བྱུགས་ཤིང་བདུག་སྤོས་ཀྱིས་བདུགས་ལ། མགོ་བོ་
ལ་མེ་ཏོག་གི་ཕྲེང་སྐུད་བཅིངས་པའི་སློབ་མ་ཁ་ཤར་དུ་བལྟས་ནས་འཛིན་དུ་བཅུག་སྟེ་ཅང་མི་
སྨྲ་བར་སོ་ཤིང་གི་རྩེ་མོས་སོ་བྲུད་ཅིང༌། ཅུང་ཟད་ཟོས་ནས་ཆེད་དུ་འཛུགས་པའི་རེ་བ་ལ་མི་
ལྟོས་པར་དྲིའི་དཀྱིལ་འཁོར་དུ་དོར་བས་མེ་ཏོག་གི་མགོ་བོ་ཕྱོགས་བཞིར་བསྟན་ནས། སྟེང་དུ་
-83-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
མཆོག་གི་དངོས་གྲུབ། ཤར་དུ་བལྟས་ན་དངོས་གྲུབ་འབྲིང་པོ། བྱང་དང་མཚམས་སུ་བལྟས་
ན་འཇིག་རྟེན་པའི་དངོས་གྲུབ། ནུབ་ཏུ་དངོས་གྲུབ་རིང་བར་བཤད་དོ། །དེ་ནས་སློབ་མ་
རྣམས་ཁ་ཤར་རམ། བྱང་དུ་བལྟས་ཏེ་ཙོག་པུར་འདུག་ནས་པུས་མོ་གདངས་ཤིང་ཕྱིར་བསྟན།
ལག་པ་གཉིས་དེའི་བར་དུ་བཞག་ལ་སྐྲ་དང་དབུ་བ་མེད་པའི་ཆུ་གཙང་བསླངས་ཏེ། གཡས་
པའི་སོར་མོ་ལག་མཐིལ་དུ། ཟེ་འབྲུ་ལྟར་བྱས་པས་ཆུ་དེ་ནས་བསླངས་ནས། ཁ་དང་རྣ་བ་
གཉིས་དང༌། མིག་གཉིས་དང༌། སྣ་གཉིས་དང༌། དཔུང་པ་དང༌། སྤྱི་བོ་དང༌། ལྟེ་བ་ལ་རེག་པ་
ལན་གཉིས་སམ།
གསུམ་ལ་སོགས་པ་ཉེ་རེག་བྱས་ཏེ་ཆུ་ཧུབ་གསུམ་གསུམ་འཐུང་ཞིང༌།
ལག་པ་གཡས་ཀྱི་མཆུ་ལ་ལན་གཉིས་སུ་ཕྱིས་ནས་གྲལ་རིམ་བཞིན་འཁོད་པ་ལ། རེ་རེ་ལ་
ཡང་ལས་སྔགས་བཟླས་པའི་སྤོས་ཆུ་ཁྱོར་བ་བདུན་བདུན་བླུད་ཏེ། སློབ་མ་རྣམས་ལངས་
ནས། དཀྱིལ་འཁོར་གྱི་ཕྱི་རོལ་ཏུ་ཁ་ལེགས་པར་བཀྲུ་བར་བྱའོ། །
དེ་ནས་སློབ་དཔོན་རང་ཉིད་ཀྱིས་ནང་དུ་དཀྱིལ་འཁོར་གྱི་ལྷ་ལ་མཆོད་ལ།
ལངས་
པའམ། པུས་བཙུགས་ནས་སྤོས་རེང་དང་རྡོ་དྲིལ་འཛིན་ཅིང་འཁྲོལ་བས། གཙུག་ཏོར་
གདུགས་དཀར་བཅོམ་ལྡན་འདས། །རིགས་སྔགས་རྒྱལ་ལ་ཕྱག་འཚལ་ལོ། །སློབ་མ་རྣམས་
ལ་བརྩེ་བ་དང༌། །ཁྱེད་རྣམས་ལ་ཡང་མཆོད་པའི་ཕྱིར། །མགོན་པོ་ཐུགས་རྗེའི་བདག་ཉིད་
ཅན། །དཀྱིལ་འཁོར་བདག་ནི་འབྲི་བར་འཚལ། །འགྲོ་བའི་འཁོར་ལོ་དོན་མཛད་པའི། །
སངས་རྒྱས་བདག་ལ་དགོངས་སུ་གསོལ། །བཅོམ་ལྡན་བདག་ནི་གུས་པ་ལ། །དེ་བས་
བཀའ་དྲིན་གནང་བར་རིགས། །འབྲས་གནས་བྱང་ཆུབ་སེམས་དཔའ་དང་། །སྔགས་ཀྱི་ལྷ་
གཞན་གང་ཡིན་དང༌། །འཇིག་རྟེན་སྐྱོང་བའི་ལྷ་རྣམས་དང་། །གང་ཡང་འབྱུང་པོ་མཐུ་ཆེན་
དང༌། །སེམས་ཅན་སྟན་ལ་མངོན་དགའ་བ། །གང་སུ་རྡོ་རྗེའི་སྤྱན་མངའ་རྣམས། །བདག་ལ་
དགོངས་པར་མཛད་དུ་གསོལ། །བདག་མིང་འདི་ཞེས་བགྱི་བ་ཡིས། །གཙུག་ཏོར་གདུགས་
-84-

སྔགས་ལ་འཇུག་པའི་སྒོ་ལས། གཙུག་ཏོར་གདུགས་དཀར་གྱི་སྐོར། ༢༧༽
དཀར་དཀྱིལ་འཁོར་བསྒྲུབ། །ཡོ་བྱད་ཅི་འབྱོར་པ་དག་གིས། །འགྲོ་བ་དག་ཕྱིར་བདག་འབྲི་
ན། །བདག་ཅག་སློབ་མར་བཅས་པ་ལ། །རྗེས་སུ་བརྩེ་བར་ཉེར་དགོངས་ནས། །ཚོགས་པ་
ཐམས་ཅད་དཀྱིལ་འཁོར་དུ། །བྱིན་གྱིས་བརླབས་པར་མཛད་དུ་གསོལ། །ཞེས་གསོལ་བ་
ལན་གསུམ་གདབ་བོ། །
དེ་ནས་བསམ་པ་དག་པས་དཀྱིལ་འཁོར་ལ་ཕྱག་བྱ་ཞིང་། མཆོད་བསྟོད་སྔོན་དུ་འགྲོ་
བས་དྲིའི་དཀྱིལ་འཁོར་གྱི་ལྷ་རྣམས་ཆོག་བཞིན་དུ་གཤེགས་སུ་གསོལ་ཏེ། སྡིག་པ་ཅི་ཡང་མི་
བྱ་ཞིང་། །དགེ་བ་ཕུན་སུམ་ཚོགས་པར་སྤྱད། །རང་གི་སེམས་ནི་ཡོངས་སུ་གདུལ། །འདི་ནི་
སངས་རྒྱས་བསྟན་པ་ཡིན། །ཞེས་པ་ལ་སོགས་པ་ཆོས་བཤད་ནས། དཀྱིལ་འཁོར་དེའི་ཕྱི་
རོལ་བྱང་ཤར་དུ་ཀུ་ཤ་བཏིང་བའི་ས་གཞི་ལ་སློབ་མ་རྣམས་ཤར་ཕྱོགས་སུ་སྔས་བསྟན་ཏེ།
ཨོཾ་ས་མན་དྷ་རི་ཏ་ཐ་ག་ཏི་ཧཱུཾ། ཞེས་པ་ལན་བདུན་བཟླས་ཤིང་སེང་གེའི་ཉལ་སྟབས་སུ་
གཞུག་གོ། དེ་ནས་ནངས་པར་རྨི་ལམ་བཟང་ངན་དྲིས་ལ་ངན་ན་བའི་མར་ལ་སྲེག་བླུགས་
བརྒྱ་རྩ་བརྒྱད་བྱའོ། །
དངོས་གཞི་ལ། དཀྱིལ་འཁོར་སྒྲུབ་པ་ནི། དེ་ནས་ཕྱི་ཉིན་ཉི་མ་ཤར་བ་དང་དཔོན་སློབ་
རྣམས་ཀྱི་ཁྲུས་དང་ཉེ་རེག་བྱས་ནས་གོས་གཙང་མ་གྱོན་ཞིང་མ་ཡེངས་པར་དཀྱིལ་འཁོར་གྱི་
དྲུང་དུ་སོང་ནས་ལས་ཐམས་ཅད་པའི་སྔགས་ཀྱི་བསང་གཏོར་བྱས་ལ་ཁྲུ་བཅུ་གཉིས་སོགས་
གཞོན་ནུ་མས་བཀལ་བའི་སྐུད་པ་སྔར་གཞན་གྱིས་ལོངས་མ་སྤྱད་པ་གསར་པ་གཙང་མ་དྲི་
ཞིམ་ལ་རེག་ན་བདེ་བ། སྦོམ་ཕྲ་རན་པ། འཇུར་མདུད་མེད་པ། ཁ་དོག་དཀར་དམར་སེར་ལྗང་
ནག་པོ་ལྔ་ལ་ལས་ཐམས་ཅད་པ་དང༌། རིག་པའི་རྒྱལ་པོའི་སྔགས་བཟླས་པ་དང༌། དང་པོ་སོ་
སོར་བསྒྲིལ་ལ། དེ་ནས་གཅིག་ཏུ་བསྒྲིལ་ལ་ལས་ཐམས་ཅད་པའི་སྔགས་རྒྱ་བཟླས་ཏེ་མེ་ཏོག་
ལ་སོགས་པའི་མཆོད་པས་མཆོད་ལ། མདུན་གྱི་ནམ་མཁར་དཀོན་མཆོག་གསུམ་དང་དཀྱིལ་
-85-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
འཁོར་གྱི་ལྷ་ཐམས་ཅད་བསམ། ཉེར་སྤྱོད་ལྔས་མཆོད་དེ།